Լակմուս

Լակմուս ( ), ներկանյութ, առավել հայտնի քիմիական ինդիկատորներից մեկը։ Ստացվում է քարաքոսի որոշ տեսակներից (օրինակ, Roccella tinctoria)։ Լակմուսի կառուցվածքն ու բաղադրությունը բարդ է և վերջնականորեն հաստատված չէ։ Լակմուսի ներկող բաղադրիչը թույլ թթու ազոլիտմինն է, որի աղերը ունեն կապույտ գույն։ Կիրառվում է որպես ինդիկատոր. թթվային միջավայրում ներկվում է կարմիր, հիմնային միջավայրում՝ կապույտ։ Գործնականում օգտագործում են լակմուսով ներծծված թղթեր։

Քիմիական ինդիկատորներ